КIуэкIуэ Казбек цIыхухэм яIуощIэ
КъБР-м и Iэтащхьэ КIуэкIуэ Казбек гъатхэпэм и 13-м яхуэзащ я щхьэ IуэхукIэ къыхуэкIуахэм.
КIуэкIуэ Казбек зыкъыхуагъэзащ гъащIэм зыщыIууа гугъуехьхэм къикIын папщIэ дэIэпыкъуэгъу хуэныкъуэ цIыху зыбжанэм. Нэхъыбэр щIэлъэIурт технологие лъагэхэр къагъэсэбэпурэ цIыхухэм я узыншагъэр зэрызэфIагъэувэж, сымэджа цIыхур лъэ быдэкIэ увыжын, и къарур игъуэтыжын папщIэ хуэщIапхъэхэр къызэщIэзыубыдэ Iуэхутхьэбзэхэр ягъуэтыным, я псэупIэхэр ирагъэфIэкIуэнымкIэ зыщIагъэкъуэным.
ЦIыхухэм епсэлъа, я гуныкъуэгъуэхэм зыщигъэгъуэза нэужь, республикэм и Iэтащхьэм КъБР-м и гъэзэщIакIуэ властым и органхэм я унафэщIхэм пщэрылъ ящищIащ зыкъызэрыхуагъэза Iуэхухэр дэгъэкIыным хуэунэтIауэ.
КъБР-м и Iэтащхьэмрэ
Правительствэмрэ я пресс-IуэхущIапIэ.
